text: 40-årig anholdt for forsøg på manddrab
  08 januar 2016 kl. 08.47
  En 40-årig mand fra Aabenraa-området er torsdag eftermiddag anholdt af Syd- og Sønderjyllands Politi. Manden er sigtet for manddrab.
  Et overfald den 30. december fører nu til, at en 40-årig mand fra Aabenraa er blevet anholdt og sigtet for manddrab, oplyser Syd- og Sønderjyllands Politi. Overfaldet skete på en lokal 29-årig mand.
  Den 40-årige er sigtet for både at have slået, forsøgt at kvæle og bruge kniv mod den 29-årige, som dog kun blev lettere kvæstet ved overfaldet.
  Motivet bag overfaldet og det formodede forsøg på manddrab var formentlig jalousi, skriver Syd- og Sønderjyllands Politi i en pressemeddelelse.
  Den anholdte bliver fremstillet i grundlovsforhør i byretten i Sønderborg klokken 10 med krav om varetægtsfængsling.
  